OpenLLM-France/wikimedia huggingface dataset:
# Albert Planasdemunt i Gubert

Albert Planasdemunt i Gubert (Breda, 17 de novembre de 1929 - 18 de maig de 2021) fou un empresari i polític català, germà del conseller de la Generalitat Jordi Planasdemunt i Gubert.

## Trajectòria

Estudià per a tècnic mecànic i treballà com a industrial ceramista. A les eleccions municipals de 1979, fou escolli regidor de Breda dins les llistes de Centristes de Catalunya-UCD. Accedí al càrrec de tinent d'alcalde. De 1979 a 1980 fou diputat de la Diputació de Girona i fou elegit diputat a les eleccions al Parlament de Catalunya de 1980. Durant el seu mandat fou membre, entre d'altres, de la comissió d'Agricultura, Ramaderia i Pesca i de la Comissió d'Indústria, Energia, Comerç i Turisme del Parlament de Catalunya.
El 1982 fou president de la gestora de Catalunya del Centre Democràtic i Social, però es presentà a les eleccions municipals de 1983 com a candidat independent en la llista Tots per Breda, amb la que fou escollit alcalde. Va revalidar l'alcaldia a les eleccions municipals espanyoles de 1987, i des de les eleccions de 1991 continuà com a regidor de l'ajuntament de Breda. A les eleccions municipals espanyoles de 2011 ja no es va presentar i aparegué en les llistes de Tots per Breda en qualitat de suplent.

## Referències

* ↑ Diputats del Parlament de Catalunya en la I Legislatura p. 107
* ↑ Alcaldes de Breda Arxivat 2014-12-13 a Wayback Machine. al web de la Federació Catalana de Municipis
* ↑ Llistes de les eleccions municipals de Breda a El Punt, 2011
# Denominació d'Origen Monterrei

La Denominació d'Origen Monterrei és una de les cinc denominacions d'origen vinícoles de Galícia, creada l'any 1996.
S'estén per la vall del riu Támega, al sud de la província d'Ourense, ocupant unes 400 hectàrees dels municipis de Castrelo do Val, Monterrei, Oímbra i Verín. Unes 13.000 hectàrees més estan dedicades al cultiu de la vinya a la zona però fora de la denominació d'origen.

## Vegeu també

* Llista de vins d'Espanya

## Enllaços externs

* Lloc web oficial (gallec) (castellà)
# Cavatore

Cavatore és un municipi situat al territori de la província d'Alessandria, a la regió del Piemont, (Itàlia). Limita amb els municipis d'Acqui Terme, Cartosio, Grognardo, Melazzo i Ponzone.
# Afribactrus

Afribactrus stylifrons és una espècie d'aranya araneomorfa de la subfamilia Erigoninae, pertanyent a la família Linyphiidae. És l'únic membre del gènere monotípic Afribactrus.
Va ser descrita per primera vegada per J. Wunderlich & V. Nicolai l'any 1995.

## Distribució

És un endemisme de Sud-àfrica.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Wunderlich, J.; Nicolai, V. «Beschreibung einer bisher unbekannten Zwergspinnen-Art (Linyphiidae) aus Süd-Afrika (Arachnida; Araneae).». Beiträge zur Araneologie, vol. 4, 1994, 1995, pàg. 319–323.
* ↑ «Gen. Afribactrus Wunderlich, 1995». . Natural History Museum Bern, 2019. DOI: 10.24436/2.

## Enllaços externs

* A ION
* Afribactrus a Animal Diversity Web (anglès)
# Amphiprion nigripes

Amphiprion nigripes és una espècie de peix de la família dels pomacèntrids i de l'ordre dels perciformes.

## Morfologia

* Els mascles poden assolir 11 cm de llargària total.

## Alimentació

És omnívor.

## Hàbitat

Viu en zones de clima tropical (10°N-0°N), associat als esculls de corall, a 2-25 m de fondària i en simbiosi amb l'anemone Heteractis magnifica.

## Distribució geogràfica

Es troba a l'oest de l'oceà Índic: Maldives i Sri Lanka.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Randall, J.E. i C. Anderson 1993. Annotated checklist of the epipelagic and shore fishes of the Maldives Islands. Ichthyol. Bull. of the J.L.B. Smith Inst. of Ichthyol. 59:47.

## Enllaços externs

* AQUATAB
# Cal·lip d'Atenes

Cal·lip d'Atenes (grec antic: Κάλλιππος, llatí: Callippus) fou un atleta que va prendre part en els Jocs Olímpics de l'any 332 aC.
Va subornar els seus competidors al pentatló per poder guanyar així el premi, però es va descobrir el frau i els jutges d'Elis van condemnar Cal·lip i els seus rivals a pagar una forta multa. Atenes s'ho va agafar com una qüestió nacional i va exigir que anul·lessin la demanda contra l'atleta. Quan la petició va ser denegada, els atenencs es van negar a pagar la multa i no van tornar als jocs fins que l'oracle de Delfos va dir a la ciutat d'Atenes que no els donaria cap oracle fins que paguessin els diners demanats. Finalment van pagar la multa i el seu import es va invertir a aixecar sis estàtues a Zeus, amb unes inscripcions que no afalagaven els atenencs.

## Referències

* ↑ 2.Callippus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 574
# Ahl Oued Za

Ahl Oued Za (àrab أهل وادزا) és una comuna rural de la província de Taourirt de la regió de L'Oriental. Segons el cens de 2014 tenia una població total de 11.931 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Danio kyathit

Danio kyathit és una espècie de peix cipriniforme de la família dels ciprínids.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Myanmar.

## Referències

* 1 2 FishBase (anglès)
* ↑ Fang, F., 1998. Danio kyathit, a new species of cyprinid species from Myitkyina, northern Myanmar. Ichthyol. Explor. Freshwat. 8(3):273-280.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Castell del Far d'Empordà

El Castell del Far d'Empordà és un monument declarat bé d'interès nacional del municipi del Far d'Empordà. Del castell només se'n conserven restes del recinte. El tram millor conservat és un tram atalussat que delimita l'església de Sant Martí del Far per la part meridional, amb 38 m. de llargària. Aquest mur està construït amb pedruscall sense treballar exceptuant l'aparell de la part superior de la cantonada a on els carreus són escairats i col·locats ordenadament. Aquest gira cap al nord-est en un altre tram del qual se'n conserven 17 m.
Va ser construït en època del comte Ponç-Hug d'Empúries el 1294. L'any 1793, durant la Guerra Gran, el castell era fortificat pel comte de La Unión, però més tard l'ocuparen els francesos. Durant la Guerra del Francès fou també fortificat i pres per les tropes napoleòniques que hi romangueren fins al 1814.

## Referències

* ↑ «Castell del Far d'Empordà», Inventari Patrimoni Arquitectònic. Direcció General Patrimoni Cultural la Generalitat Catalunya. [Consulta: 30 abril 2020].
# Albert Mwanza Mukombo

Albert Mwanza Mukombo (Congo Belga, 17 de desembre de 1945 - Kinshasa, 13 d'octubre de 2001) fou un futbolista de la República Democràtica del Congo de la dècada de 1970.
Fou internacional amb la selecció de futbol de la República Democràtica del Congo amb la qual participà a la Copa del Món de futbol de 1974.
Pel que fa a clubs, destacà a TP Mazembe.

## Referències

* ↑ «1974 FIFA World Cup Germany». Arxivat de l'original el 2011-09-23. [Consulta: 24 juny 2021].
* ↑ Appearances for Congo-Kinshasa National Team
* ↑ «FIFA profile». Arxivat de l'original el 2015-04-02. [Consulta: 18 octubre 2019].
* ↑ Albert Mwanza Mukombo a National-Football-Teams.com (anglès)
# Amphiprion omanensis

Amphiprion omanensis és una espècie de peix de la família dels pomacèntrids i de l'ordre dels perciformes.

## Morfologia

* Els mascles poden assolir 14 cm de llargària total.

## Hàbitat

Viu en zones de clima tropical (25°N-16°N, 53°E-60°E), associat als esculls de corall i a 2-10 m de fondària.

## Distribució geogràfica

Es troba a Oman.

## Referències

* ↑ The Taxonomicon (anglès)
* 1 2 FishBase (anglès)
* ↑ Lieske, E. i R. Myers 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Allen, G.R., 1991.
* ↑ Randall, J.E. 1995. Coastal fishes of Oman. University of Hawaii Press, Honolulu, Hawaii. 439 p.

## Bibliografia

* Allen, G.R. 1975. The anemone fishes. Their classification and biology. Segona edició. T.F.H. Publications, Inc., Neptune City, Nova Jersey.
* Balon, E.K. 1990. Epigenesis of an epigeneticist: the development of some alternative concepts on the early ontogeny and evolution of fishes. Guelph Ichthyol. Rev. 1:1-48.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr. 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Masuda, H. i G.R. Allen 1993. Meeresfische der Welt - Groß-Indopazifische Region. Tetra Verlag, Herrenteich, Melle. 528 p.
* Moe, A.M. Jr. 1992. The marine aquarium handbook. Beginner to breeder. Green Turtle Publication, Florida, Estats Units. 318 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Thresher, R.E. 1984. Reproduction in reef fishes. T.F.H. Publications, Inc. Ltd., Neptune City (Estats Units). 399 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zajonz, U., M. Khalaf i F. Krupp 2000. Coastal fish assemblages of the Socotra Archipelago. p.127-170. A Conservation and sustainable use of biodiversity of Socotra Archipelago: marine habitat, biodiversity and fisheries surveys and management. Progress Report of Phase III. Senckenberg Research Institute and Natural History Museum, Frankfurt.

## Enllaços externs

* AQUATAB
# Dédovitxi

Dédovitxi (en rus: Дедовичи) és un poble (un possiólok) de l'óblast de Pskov, a Rússia, segons el cens del 2021 tenia 6.922 habitants. És el centre administratiu del districte (raion) homònim

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Cal·lip de Macedònia

Cal·lip de Macedònia (Callippus, Κάλλιππος) fou un almirall del rei Perseu de Macedònia. Aquest almirall i un altre de nom Antènor, foren enviats pel rei a Tenedos, per protegir les provisions que venien de les illes egees cap a Macedònia.

## Referències

* ↑ Callippus 4 Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Albettone

Albettone és un municipi italià de 2.124 habitants de la Província de Vicenza (regió del Vèneto).

## Notes

* ↑ Font: ISTAT - Balanç demogràfic el dia 28/02/2008 «Enllaç». Arxivat de l'original el 2007-11-11. [Consulta: 3 abril 2010].
# César Rojas Villegas

César Andrés Rojas Villegas (23 de març de 1988) és un ciclista costa-riqueny. El seu germà Juan Carlos també s'ha dedicat al ciclisme.
Al setembre de 2010 va donar positiu en un control i va ser suspès durant dos anys.

## Palmarès

* 2008
** Campió de Costa Rica sub-23 en ruta
* 2010
** Campió de Costa Rica sub-23 en contrarellotge
* 2012
** Vencedor de 2 etapes a la Volta a Costa Rica
* 2014
** Vencedor d'una etapa de la Volta a Costa Rica
* 2015
** Vencedor de 2 etapes a la Volta a Costa Rica
* 2016
** 1r a la Volta a Costa Rica i vencedor d'una etapa
** 1r a la Volta a Nicaragua
* 2017
** Vencedor d'una etapa de la Volta a Costa Rica

## Referències

* ↑ La Federación Costarricense hace oficial dos positivos

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Caspar Abel

Caspar Abel (Hindenburg, 14 de juliol de 1676 - Westdorf, 11 de gener de 1764) fou un teòleg, predicador, poeta i historiador alemany. Fou autor de diverses obres històriques, satíriques i poètiques.

## Biografia

El seu pare, Joachim Abel, fou ministre protestant. Estudià teologia a la Universitat Martí Luter de Halle-Wittenberg. El 1696 va esdevenir professor i més tard rector a Osterburg, i el 1698 entrà com a professor a la Johannisschule a Halberstadt, càrrec que mantingué durant més de vint anys. Després va seguir els estudis a l'escola de Sant Martí a Brunswick i a la Universitat de Helmstedt, on va intentar formar-se en dret, però hi hagué de renunciar atès que es va fer pastor el 1718 de l'església de Sant Jordi, a Westdorf, càrrec que ocupà fins a la seva mort.
La seva obra sobre la monarquia al món antic fou considerada essencial en el tema per Gottfried Leibniz en raó dels punts de vista allà descrits, la qual cosa el mogué a publicar-ne una edició en llatí, com ho exigia el rigor acadèmic d'aleshores.
Del 1748 al 1764 tingué per col·laborador Johann Gottfried Bürger, pare del poeta alemany Gottfried August Bürger.

## Obres

* Jubelfest des Brandenburgischen Unterthanen, 1700.
* Abbildung eines rechtschaffenen Predigers, 1710.
* Historia monarchiarum Orbis antiqui. Leipzig/Stendal, 1718.
* Die hülflose Sassine, 1735-36.
* Una traducció de l'obra d'Ovidi: Epistolae Heroidum oder Brieffe der Heldinnen. Leipzig, 1704.
* Preussische und Brandenburgische Staats-Historie. Leipzig/Stendal 1710, 2 vols.
* Preußische und Brandenburgische Reichs- und Staatsgeographie, 1711, 2 volums, addicions el 1747.
* Stifts-, Stadt- und Landchronik des jetzigen Fürstentums Halberstadt, (Crònica del Principat de Halberstadt), Bernburg, 1754. Per a elaborar aquesta obra es va basar en les "Crónicas de Halberstadt", escrites pel sacerdot Johann Winnigstedt (1500-1569).
* Drei plattdeutsche Satiren. (Tres sàtires en baix alemany) Múnic, 1891.
* La traducció Auserlesene Satirische Gedichte, col·lecció de poemes satírics extrets de traduccions de les sàtires de Boileau (1729-32) i d'Horaci. Quedlinburg, 1704, 1723.
* Teutsche und Sächsische Alterthümer. (Antiguitats teutòniques i saxones) Braunschweig, 1729-32, 3 vols.
* Hebräische Alterthümer, (Antiguitats hebraiques), Abel, Kaspar, Leipzig, 1736.

## Referències

* ↑ Obra de Joachim Abel (1642-1710)
* ↑ Johann Gottfried Bürger (1706-1764).
* ↑ Gottfried August Bürger (1747-1794)
# Beverly Aadland

Beverly Elaine Aadland (Hollywood, 16 de setembre de 1942 – Lancaster, 5 de gener de 2010) va ser una actriu de cinema estatunidenca durant la dècada de 1950.
El 1961, la mare de Beverly, Florence Aadland, deia al llibre The Big Love que l'actor Errol Flynn va tenir una relació sexual amb la seva filla quan tenia de 15 anys. Més tard es va convertir en una obra que protagonitzà Tracey Ullman. Beverly Aadland donava compte de la seva relació amb Flynn a People el 1988.
Era amb Flynn quan va morir d'un atac de cor el 14 d'octubre de 1959 a Vancouver, Colúmbia Britànica.
Beverly Aadland va morir el 5 de gener de 2010 a l'Hospital de la Comunitat de Lancaster. La causa de mort va ser a causa de complicacions de diabetis i insuficiència cardíaca congestiva.

## Filmografia

* South Pacific (1958) com Infermera en la Demostració de Thanksgiving.
* Cuban Rebel Girls (1959) interpretant a Beverly Woods.

## Referències

* ↑ Obituari de Los Angeles Times
* ↑ Aadland, Florence; Tedd Thomey. The Big Love. reprint. Grand Central Pub., 1986. ISBN 0446301590.
* ↑ Secret Sharers: Solo Acts in a Confessional Age, David Richards, 14-4-1991, New York Times
* ↑ Two from the Heart, Two from Hunger, John Simon, 18-3-1991, New York Magazine
* ↑ Errol Flynn's Pretty Baby Arxivat 2009-09-15 a Wayback Machine. Beverly Aadland, 17 d'octubre de 1988, People.
* ↑ Necrologica Los Angeles Times, 10 de gener de 2010.

## Enllaços externs

* Cuban Rebel Girls Article
# Albia

Albia és una població dels Estats Units a l'estat d'Iowa. Segons el cens del 2000 tenia 3.706 habitants.

## Demografia

Segons el cens del 2000, Albia tenia 3.706 habitants, 1.531 habitatges, i 943 famílies. La densitat de població era de 457,2 habitants per km².
Dels 1.531 habitatges en un 29,8% hi vivien nens de menys de 18 anys, en un 46,8% hi vivien parelles casades, en un 11,5% dones solteres, i en un 38,4% no eren unitats familiars. En el 33,9% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,1% tenia menys de 18 anys, un 7,9% entre 18 i 24, un 24,2% entre 25 i 44, un 19,8% de 45 a 60 i un 22,9% 65 anys o més.
L'edat mediana era de 39 anys. Per cada 100 dones de 18 o més anys hi havia 80,5 homes.
Cap de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Albia». American Fact Finder. Oficina del Cens dels Estats Units, 12-01-2010.
# Antoni Serra

Antoni Serra és el nom dels següents personatges:
* Antoni Serra i Bauçà (Sóller, 1936-2023), escriptor mallorquí
* Antoni Serra i Fiter (Barcelona, 1869- Cornellà de Llobregat, 1932), ceramista i pintor modernista
* Antoni Serra i Illas (Mataró, 1939), entrenador de bàsquet
* Antoni Serra Mir (Sa Pobla, 1956), batlle de Sa Pobla pel Partit Popular
* Antoni Serra i Ramoneda (1933), economista català
* Antoni Serra i Santamans (Pont de Vilomara, 1915 - 2001), empresari català
* Antoni Serra Serra (Sa Pobla, 1708 - Palma, 1755), frare de l'orde dels Mínims i autor religiós
* Antoni Serra i Pàmies (Valls, 1859 - Reus, 1929), comerciant i polític català
# Cal·lipòdides

Els cal·lipòdides (Callipodida) són un ordre de diplòpodes de la subclasse Chilognatha.

## Característiques

Els cal·lípodes són diplòpodes llargs i estrets, de fins a 10 cm de longitud i un tronc amb 40-60 segments. Hi ha un solc dorsal que recorre la línia mitjana del cos, i moltes espècies estan ornamentades amb crestes o carenes longitudinals. Els mascles sexualment madurs posseeixen un sol parell de gonòpodes, que són el parell anterior del 7è segment del cos modificat, i que es porten ocults dins d'una bossa.

## Distribution

Els cal·lípodes estan distribuïts per Europa, Amèrica del Nord, Àsia occidental, Sudest asiàtic i sud de la Xina.

## Taxonomia

L'ordre Callipodida inclou vuit famílies, i unes 130 espècies.
* Família Burmanopetalidae †
* Família Callipodidae
* Família Abacionidae
* Família Caspiopetalidae
* Família Dorypetalidae
* Família Paracortinidae
* Família Schizopetalidae
* Família Sinocallipodidae

## Referències

* ↑ «Diagnostic features of Millipede Orders». Milli-PEET Identification Tables. The Field Museum, Chicago. Arxivat de l'original el 30 de novembre 2020. [Consulta: 4 gener 2021].
* 1 2 Shelley, Rowland M. «Centipedes and Millipedes with Emphasis on North American Fauna». The Kansas School Naturalist, 45, 3, 1999, pàg. 1–16. Arxivat de l'[ original] el 2016-11-12 [Consulta: 14 novembre 2013].
* ↑ Stoev, P.; Sierwald, P.; Billey, A «An annotated world catalogue of the millipede order Callipodida (Arthropoda: Diplopoda)». Zootaxa, 1706, 2008, pàg. 1–50.
* ↑ «Biogeography of Millipede Orders». Milli-PEET Identification Tables. The Field Museum, Chicago. Arxivat de l'original el 23 d’octubre 2012. [Consulta: 4 gener 2021].
* ↑ Shear, W. «Class Diplopoda de Blainville in Gervais, 1844». A: Zhang, Z.-Q.. Animal biodiversity: an outline of higher-level classification and survey of taxonomic richness. 3148, 2011, p. 159–164. ISBN 978-1-86977-850-7.
# César Sebastián Díaz

César Sebastián Díaz (València, 5 de novembre de 1988) és un autor de còmic, il·lustrador i dessenyador gràfic.
Va néixer a Sinarques però va créixer a Landete, a la província de Conca. Als 13 anys es va mudar a València per incorporar-se a la Facultat de Sant Carles de la Universitat Politècnica de València, on va començar els estudis de belles arts.
Ha treballat d'il·lustrador en molts projectes, destacant pels seus treballs en portades de llibres, discs, cartells o llibres de text. A partir del 2012 va esdevenir el dissenyador de les cobertes de la línia gràfica de l'editorial El Nadir.
Es va donar a conèixer el 2023 amb la publicació de Ronson, el seu primer còmic, una obra que va sorprendre a crítica i públic, i que va obtenir múltiples premis.

## Premis i reconeixements

* 2023 - Premi al millor àlbum del Saló del Còmic de Tenerife, per Ronson.
* 2023 - Premi El Ojo Crítico de Radion Nacional d'Espanya, per Ronson.
* 2024 - premi de l'Associació de Crítics i Divulgadors del Còmic (ACDCómic) a la millor obra d'autor emergent, per Ronson.
* 2023 – Millor obra nacional dels premis Dolmen (atorgats per l'editorial Dolmen), per Ronson.
* 2024 – Nominació a la Millor obra d'Autoria Espanyola del 42 Comic Barcelona, per Ronson.
* 2024 – Nominació al Premi Miguel Gallardo a l’Autor Revelació del 42 Comic Barcelona, per Ronson.

## Obra

* 2023 - Ronson. Autsaider, 2023. ISBN 978-8412569957.

## Referències

* 1 2 RTVE.es. «Paco Roca y Rodrigo Terrasa ganan el premio ACDCómic a la mejor obra nacional de 2023 por 'El abismo del olvido'. César Sebastián ha logrado el galardón a la mejor obra de autor/a emergente por Ronson» (en castellà). RTVE.es, 21-02-2024. [Consulta: 11 octubre 2024].
* 1 2 3 4 Ramón, Noé. «César Sebastián: “Ni en sueños me imaginaba el reconocimiento que ha tenido Ronson”» (en castellà). Culturamanía, 30-10-2023. [Consulta: 11 octubre 2024].
* ↑ «César Sebastián, Premio 'El Ojo Crítico' de RNE de Cómic» (en castellà). RTVE.es, 03-11-2023. [Consulta: 11 octubre 2024].
* ↑ Redacció. «Els valencians Paco Roca, Rodrigo Terrassa i César Sebastián, premis de la crítica ACDCómic». Barcelona: Ara, 21-02-2023. [Consulta: 11 octubre 2024].
* ↑ Redacció. «Los premios Dolmen de cómic se hacen públicos tras la polémica por la falta de autoras». Barcelona: El Periódico de Catalunya, 16-09-2023. [Consulta: 11 octubre 2024].
* 1 2 Segarrenc, Llop. «Els nominats als 42 Premis Comic Barcelona 2024». Barcelona: Comicat, 20-03-2024. [Consulta: 11 octubre 2024].